এদিকে গতকাল রবিবার সিনিয়র সহকারী পরিচালক (মিডিয়া) অতিরিক্ত পুলিশ সুপার মো মনিরুজ্জামান জানান, র‌্যাপিড এ্যাকশন ব্যাটালিয়ন-৯ এর সদস্যরা দক্ষিণ সুরমা থানার ভার্থখলা এলাকায় মাদক বিরোধী বিশেষ অভিযান পরিচালনা করে। শনিবার রাত সাড়ে ৮টার দিকে এ অভিযানে ভার্থখলা মসজিদ মার্কেটের পাশে পঞ্জায়েত কবরস্থান গেইট সংলগ্ন পাকা রাস্তার উপর থেকে ১৪০ গ্রাম গাঁজাসহ ১১ জন মাদক ব্যবসায়ীকে গ্রেফতার করা হয়। উদ্ধারকৃত মাদকদ্রব্য ও গ্রেফতারকৃত আসামীদেরকে দক্ষিণ সুরমা থানায় হস্তান্তর করা হয়েছে।